HOOLEKOGU KOOSOLEKU PROTOKOLL
Toimumisaeg: 11. mai 2026, kell 17.00-18.30 Toimumiskoht: MUBA / veebikeskkond 
Kohal: Mia-Simona Kaivo, Janne-Liis Justi, Ivari Ilja, Aet Bergmann, Tiina Talts, Alo Savi, Joonas Neumann, Triinu Upkin, Roland Jairus. 
Kooli poolt: Piret Rips, Elen Raudsepp, Margit Tohver-Aints. 
Sandra Kalmann puudub haiguse tõttu ja lepitakse kokku, et tehakse salvestus ning selle põhjal Sandra protokollib - nõustutakse.

PÄEVAKORD:
1. Kooli struktuurimuudatused ja administratsiooni reform
2. Õpetajate koormused ja palgakorraldus
3. Eelarveline olukord
4. Õpilasesinduse põhikiri ja tegevus
5. Lapsevanemate ja põhikooli õpetajate küsimused (ülekoormus, õppekava, pausid)
6. Jooksvad küsimused ja järgmine koosolek

1. Kooli struktuurimuudatused ja administratsiooni reform
Direktor andis ülevaate käimasolevatest muudatustest, mille eesmärk on administratsiooni vähendamine ja uue struktuuri moodustamine
· Uus juhtimine: Alates 27. aprillist asus tööle administratsioonijuht Margit Tohver-Aints, kellele alluvad haldus-, IT-, finants-, personali- ning sündmuskorralduse osakonnad.
· Osakondade liitmine: Õppeosakond ja tugiteenuste osakond liideti üheks. Eraldi tugiteenuste juhi kohta ei täideta.
· Koondamised ja muudatused:
· Kaotatakse personalijuhi ja haldusjuhi ametikohad (1. juunist).
· Kaotatakse klassikasuuna koordinaatori koht (1. juunist) ja üldhariduse õppejuhi koht (22. juunist).
· Balleti õppejuhi koormus väheneb 0,75 peale (1. septembrist).
· Keelpilliosakond jaguneb poogenpillide (juht Kaido Välja) ja näppepillide (juht Saale Kivimaker) osakonnaks.
2. Õpetajate koormused ja palgakorraldus
Eesmärk on ühtlustada kolme liidetud kooli süsteemid.
· Nädalakoormused alates 1. septembrist:
· Rühmaõpetajad (sh kutsehariduses): 21 tundi.
· Kontsertmeistrid ja üldklaveri õpetajad: 24 tundi.
· Individuaalõppe õpetajad: 22 tundi.
· Palgad: Kõrgharidusega kontsertmeistrite palk tõuseb 2000 euroni (varem balleti osakonnas 1750 eurot).
· Ületunnitöö: Otsustati, et üle 1,0 koormusega töötundide tasustamine muudetakse võrdseks põhitöö tasuga.
· Rühmade suurus: arvestamine hakkab olema alates kaheksast inimesest rühmas, seega ka ansambli tunnid ja väiksemate gruppide tundide õpetajatele hakkab olema koormus 22 tundi nädalas. 
3. Eelarveline olukord
· Ministeeriumi poolt etteantult ootab ees 11% eelarve kärbe.
· Koolil puudub hetkel rahaline puhver ning esimese kolme kuuga on kulutatud prognoositust veidi rohkem.
· Jõulupreemiate maksmine sõltub vaba raha olemasolust ning seda plaanitakse teha osakondade vahel võrdselt.
4. Õpilasesinduse (ÕE) küsimused
· Põhikiri: ÕE põhikiri vajab muutmist, et vastata seadusele. Praegune kord on puudulik (nt on liikmete hulgas isikuid, kes pole kooli õpilased).
· Rollide selgus: ÕE ei peaks tegelema vaid ürituste korraldamisega, vaid esindama õpilasi. Plaanis on kaasata igast klassist 1-2 esindajat.
· Huvijuht peaks tegelema ÕEga, kuid roll on hetkel täitmata töötaja haiguse tõttu. Rollide selgust püütakse luua sündmuskorralduse ja kommunikatsioonijuhi vahel.
5. Lapsevanemate ja põhikooli õpetajate küsimused
· Õppekava: Algklassidele soovitakse lisada üks matemaatika tund nädalas. Klassijuhataja tund lisandub algklasside tunniplaani.
· Pausid: Algklasside (1.–2. klass) puhul püüab kool tagada 10-minutilised vahetunnid, et lapsed jõuaksid tualetti ja liikuda korpuste vahel.
· Pikapäevarühm: Jätkub kuni 3. klassini, 4. klassi õpilasi lubatakse vabade kohtade olemasolul ja vajaduspõhiselt.
· Koolitused: Koolitusel osalemine kuulub tööaja sisse, kool püüab leida asendajad, et õpetajad saaksid neil osaleda.
6. Jooksvad küsimused
· Koolipäeva algus: Alates järgmisest õppeaastast algab koolipäev kõigile (v.a osad kutseõppe rühmad) kell 09:00.
· Sööklas on suur seinakell olemas.
· Järgmine hoolekogu koosolek: 24. august 2026 kell 17:00.

